Stockholmi südalinn

Stockholmi südalinn ehk Stockholmi kesklinn (rootsi keeles Innerstaden, Stockholms innerstaden, statistikapiirkonnana Inre staden) on Stockholmi keskosa. Sellesse kuuluvad Stockholmi valla territoorium, mis ei käi Söderorti ega Västerorti alla. Südalinna tuuma moodustab Stockholmi südalinna osa, mis oli hoonestatud 20. sajandiks. See on tihedalt hoonestatud kivilinn, kus väheste eranditega on klassikaline kvartalijaotus ja sirged tänavad. Mõnikord nimetatakse Stockholmi südalinnaks ainult seda osa. Seal on ka Stockholms City, mis on Stockholmi halduslik ja kaubanduslik keskus. See asetseb Sergels torgi, Sveavägeni, Hötorgeti, Drottninggatani ja Hamngatani ümber. Südalinn laiemas mõttes hõlmab 3535 hektarit maad ja 1181 hektarit vett. Elanike arv on umbes 292 000 (2006). Kõrgeim punkt on Henriksdalsberget (57 m üle merepinna) Nacka valla piiril. Södra Hammarbyhamneni linnaosa kuulus 1930. aastani Nacka valda. Stockholmi südalinna piiri moodustab põhiliselt vesi, nimelt Brunnsviken ja Ålkistan (piir Solnaga), Lilla Värtan (piir Danderydi ja Lidingö vallaga), Saltsjön (piir Nacka vallaga), Årstaviken, Liljeholmsviken ja Essingesundet (piir Söderortiga), Essingefjärden ja Tranebergssund (piir Västerortiga) ning Ulvsundasjön ja Karlbergskanalen (piir Solnaga). Solnaga on Stockholmi südalinnal ka maapiir piki vallapiiri. Et Stockholmi südalinna piirid tulenevad kihelkonnapiiridest, kuulub selle alla ka Hammarbyledenist väljapoole jääv Södra Hammarbyhamneni linnaosa (sealhulgas Danviksklippan ja Hammarby Sjöstad), sest ta kuulub Sofia kihelkonna piiresse. Stockholmi südalinn jääb osalt Upplandi, osalt Södermanlandi maakonna piiresse. Põhjapoolses osas, mis kuulub Upplandi, elab 28,05 ruutkilomeetril 2004. aasta andmetel 179 185 elanikku (6388,06 in/km²), lõunapoolses osas Södermanlandi maakonnas 7,44 ruutkilomeetril 103 646 inimest (13 930,91 in/km²). Stockholmi südalinn koosneb järgmistest linnaosadest: Kungsholmeni linnaosapiirkonnas: Fredhäll Kristineberg Kungsholmen Marieberg Lilla Essingen Stadshagen Stora Essingen Norrmalmi linnaosapiirkonnas: Norrmalm Skeppsholmen Vasastaden Östermalm (väike osa Odengatanist põhja pool Södermalmi linnaosapiirkonnas: Gamla Stan Långholmen Reimersholme Riddarholmen Södermalm Södra Hammarbyhamnen Östermalmi linnaosapiirkonnas: Djurgården Hjorthagen Ladugårdsgärdet Norra Djurgården Östermalm 2004. aasta statistilised andmed on järgmised: 1/ km² 2/ Inimest km² kohta 3/2003. aasta elanike arvud: Gamla Stan 2986; Riddarholmen 3 Norrmalm 6758; Skeppsholmen 63 Reimersholme 2205; Långsholmen 162 Stockholmi südalinnas on järgmised Rootsi Kiriku kihelkonnad ja mitteterritoriaalsed kogudused: Stockholmi toomkihelkond (018001) Sankt Johannese kihelkond (018004) Adolf Fredriki kihelkond (018005) Gustav Vasa kihelkond (018006) Sankt Matteuse kihelkond (018007) Engelbrekti kihelkond (018009) Hedvig Eleonora kihelkond (018010) Oscari kihelkond (018011) Maria Magdalena kihelkond (018013) Högalidi kihelkond (018014) Katarina kihelkond (018015) Sofia kihelkond (018017) Kungsholmi kihelkond (018018) Sankt Görani kihelkond (018019) Essinge kihelkond (018028) Õukonnakogudus (018090) Saksa kogudus (800192) Soome kogudus (018093) Südalinnas on postikohaks peamiselt Stockholm. Stockholm on postikohaks ka mõningates väiksemates piirkondades Söderortis. Staden inom tullarna Ytterstaden Stockholmi vald Söderort Västerort  Stockholmi südalinn – pildid, videod ja helifailid Wikimedia Commonsis